**Pozvánka: Medzinárodný korfbalový víkend v Nitre, Slovensko, 11. – 12. 7. 2020**

Vážení korfbaloví priatelia,

chceli by sme Vás pozvať na deviaty ročník „Medzinárodného korfbalového víkendu“, ktorý sa uskutoční v júli 2020 v Nitre. Program bude rozdelený do 2 hracích dní.

Počas prvého dňa (sobota, 11. júla 2020) sa bude konať turnaj na umelej tráve v areáli FC Nitra. Očakávame účasť 15-20 tímov v seniorskej kategórií z viacerých krajín (Slovensko, Belgicko, Česká Republika, Maďarsko, Poľsko, Nemecko, Anglicko, Holandsko). Taktiež organizujeme turnaj vo formáte **korfball4** pre mládežnícke tímyv troch kategóriách: U11, U13, U15.

Na druhý deň (nedeľa, 12. júla 2020) sa bude hrať druhý turnaj, tentokrát na piesku (4 hráči na 2 koše). Turnaj sa bude konať v areáli mestského kúpaliska v Nitre. Počas celého dňa budú môcť účastníci turnaja využívať všetko, čo im kúpalisko ponúka (bazény, bufety, tobogan, šatne, sprchy, atď.). Plážový korfbal hrajú len 4 hráči + hráči na striedanie, takže na plážový turnaj môžete zložiť viacero tímov.

Ubytovanie pre tímy bude zabezpečené na študentskom vysokoškolskom internáte v Nitre, vrátane raňajok. Očakávame, že tímy prídu do Nitry v piatok podvečer. Ak chce Váš tím prísť skôr ako v piatok, prípadne v sobotu skoro ráno, prosím dajte nám vedieť a zariadime to.

Počas Vášho pobytu v našom meste máte k dispozícií množstvo turistických atrakcií. Nitra je veľmi pekné historické mesto s množstvom pamätihodností, napríklad Nitriansky hrad, Kalvária, množstvo kostolov, budova divadla, pešia zóna s rôznymi barmi a reštauráciami. Nad Nitrou sa vypína vrch Zobor, odkiaľ je krásny výhľad na mesto.

**Program:**

PIATOK 10. júla 2020

* Príchod tímov, poobede check-in v ubytovacom zariadení

SOBOTA 11.júla 2020

* Raňajky
* Turnaj na futbalovom ihrisku FC Nitra 8:00-18:00
* Finále, záverečný ceremoniál
* After párty v klube v centre mesta

NEDEĽA 12.júla 2020

* Raňajky
* Turnaj plážového korfbalu na letnom kúpalisku v Nitre, 9:00-17:00
* Finále, záverečný ceremoniál

Cena celkom pre jednu dospelú osobu je 40 EUR, cena pre osobu mladšiu ako 18 rokov v deň začatia turnaja je 35 EUR.

Cena zahŕňa: ubytovanie na 2 noci na študentskom internáte blízko centra mesta, 2x raňajky, pitný režim počas turnaja, vstup na kúpalisko, vstup na párty, štartovné.

Chceli by sme Vás poprosiť, či by ste mohli poskytnúť rozhodcu na turnaj a tým nám pomohli zabezpečiť aj túto časť turnaja. Môže to by aj hráč/hráčka, zaistíme, aby on/ona nezmeškali žiaden zo zápasov jeho/jej tímu.

Dúfame, že Vás náš letný korfbalový víkend v Nitre zaujal. V prípade akýchkoľvek otázok alebo požiadaviek nás neváhajte kontaktovať a my urobíme všetko pre to aby sme našli riešenie.

S pozdravom organizačný výbor

Janka Miklovičová

Tomáš Sonnenschein